Михаил Глубоковский

Михаил  Глубоковский (20 сентябрь 1948, Смоленск, ССРБ) — Россия галиме һәм сәясәт эшлеклесе, Бөтенрусия балык хуҗалыгы һәм океанография институтының гыйльми җитәкчесе, Мәскәү дәүләт университетының биология факультетының ихтиология кафедрасы профессоры. М.В. Ломоносов исемендәге Мәскәү дәүләт университетын тәмамлаган, биология фәннәре докторы.

 Биографиясе 
Михаил Константинович Глубоковский 1948 елның 20 сентябрендә Смоленскида хәрби очучы һәм табиб гаиләсендә туа.

1971 елда Жданов исемендәге Ленинград дәүләт университетын тәмамлый. Туфрак биологиясе факультетын биолог-зоолог һөнәре буенча тәмамлый. 1990 елда «Сөмбаш балыкларның эволюцион биологиясе» темасына докторлык диссертациясен яклый.

1971 елда СССР Фәннәр академиясенең Ерак Көнчыгыш бүлекчәсе биология институтында хезмәт эшчәнлеген башлый. Стажердан алып ССРБ  фәннәр Академиясенең Ерак Көнчыгыш бүлекчәсе биология институтының популяцион биология лабораториясе мөдире вазифасын алып бара. 1989 елда фәнни эшләр буенча директор урынбасары була. 1990 елда «Сөмбаш балыкларның эволюцион биологиясе»  темасы буенча докторлык диссертациясен яклый.

 Дәүләт һәм сәяси эшчәнлеге 
1993 елда, актив социаль әһәмиятле проектларын алга җибәрүче билгеле галим буларак, Россия Федерациясе Федераль Җыелышының Дәүләт Думасы депутаты итеп Приморье краеннан сайлана.

1993 елдан 1996 елга кадәр — депутат, Россия Федерациясе Федераль Җыелышы Дәүләт Думасының Мәгариф, фән һәм мәдәният буенча комитеты рәисе урынбасары. «ЯБЛОКО» фракциясе әгъзасы.

1996 елдан 2000 елга кадәр — депутат, Мәгариф һәм фән буенча комитет җитәкчесе урынбасары, Россия Федерациясе Федераль Җыелышының Табигать ресурслары һәм табигатьтән куллану буенча комитеты рәисе.

2000 ел — статс-секретарь, Россия Федерациясенең фән һәм технологияләр министры урынбасары.

2000 елдан 2002 елга кадәр — Россия гыйльми җәмгыятьләр Берлеге президенты .

2002 елда — Россия Федерациясе Федераль Җыелышына Приморье краеның Законнар чыгару Җыелышына Федерация Советы әгъзасы.

2002 елдан алып 2005 г. — Приморье крае вице-губернаторы, Мәскәүдәге вәкиле.

2005 елдан 2008 елга кадәр — Россия Федерациясе Авыл хуҗалыгы министрлыгының балыкчылык хуҗалык сәясәте департаменты директоры урынбасары.

2008 елдан 2009 елга кадәр — Россия Федерациясенең балыкчылык буенча Дәүләт комитеты җитәкчесе киңәшчесе.

 Фәнни эшчәнлеге 
2010 елда Бөтенрусия балык хуҗалыгы һәм океанография фәнни-тикшеренү институты директорының беренче урынбасары вазифасын били. 2012 елда институт белән җитәкчелек итә. 2017 елдан аның гыйльми җитәкчесе. Институт вәкиле һәм абруйлы Россия галиме сыйфатында Россия делегацияләренең Тын океанның көньяк өлешендә, Россия-Иран Комиссиясенең су биоресурслары белән идарә итү буенча халыкара сөйләшүләрдә һәм составына керә. Антарктиканың диңгезе экологиясен саклау буенча комиссияда Россия эченнән вәкил урынбасары. Әлеге вакытта Каспийның су биоресурслары буенча Комиссиянең Россия өлешен җитәкли. Каспий диңгезендә балыкларның бикре төрләрен тыю өчен актив чыгыш ясый.

Ведомствоара ихтиология комиссиясе рәисе урынбасары булып тора (Анкара), ССРБ Министрлар Советының 1949 елның 24 февралендәге 781-нче карары белән оештырылган Ведомствоара ихтиология Комиссиясе эшчәнлеген дәвам итүче буларак эшли башлаган. Фәнни эшчәнлек ведомствоарa координация, балык хуҗалыгының төп фәнни-техник мәсьәләләр буенча карарлар кабул итү  максатында оештырыла һәм балыкчылык буенча федераль агентлык каршындагы даими эшләүче киңәшмә органы булып тора.

80-гә якын китап бастыра һәм дүрт гыйльми басма авторы булып тора. Россиядә билгеле галимнәр белән автордашлыкта «Халыкара балыкчылык — Россия мәнфәгатьләре» (2013 ел) соңгы эшләренең берсе. Күмәк монографиясендә Россия юрисдикциясе зонасына караган Дөнья океанының су биологик ресурсларын алуның арзан юллары бәяләнә. Атлантик, Тын һәм Көньяк океаннар өчен Россия балыкчыларының халыкара су биологик ресурсларының ачык запасын куллануына җентекле анализ ясала. Шулай ук балыкчылык өлкәсендә Россия Федерациясенең күп яклы һәм ике яклы килешүләр чикләрендә ватан балыкчылыгы мәнфәгатьләрен яклау буенча тәкъдимнәр эшләнә.

 Шәхси тормышы 
Өйләнгән, улы һәм ике кызы бар. Хатыны — Эльмира Глубоковская, V һәм VI чакырылыш Россия Федерациясе Федераль Җыелышы Дәүләт Думасы депутаты.

 Искәрмә 

 Сылтамалар 

 Федерация советы сайтындагы биографиясе

Төркем:20 сентябрь көнне туганнар
Төркем:1948 елда туганнар
Төркем:Википедия:Замандашлар биографиясе
Төркем:XX гасыр сәясәтчеләре
Төркем:XXI гасыр сәясәтчеләре
Төркем:Россиянең атказанган фән эшлеклеләре
Төркем:Биология фәннәре докторлары
Төркем:Санкт-Петербург дәүләт университетын тәмамлаучылар
Төркем:Мәскәү дәүләт университеты укытучылары
Төркем:Смоленск өлкәсендә туганнар
Төркем:Биологлар